ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഉത്തർ പ്രദേശിലെ പൂർവാഞ്ചൽ എക്സ്പ്രസ് വേ പ്രധാനമന്ത്രി നാളെ ഉദ്ഘാടനം ചെയ്യും
സുൽത്താൻപൂർ ജില്ലയിലെ എക്സ്പ്രസ് വേയിൽ 3.2 കിലോമീറ്റർ നീളമുള്ള എയർ സ്ട്രിപ്പിൽ പ്രധാനമന്ത്രി വ്യോമാഭ്യാസ പരിപാടിക്ക് സാക്ഷ്യം വഹിക്കും
പ്രധാനമന്ത്രി ശ്രീ നരേന്ദ്ര മോദി നാളെ  ഉത്തർപ്രദേശ് സന്ദർശിക്കുകയും ഉച്ചയ്ക്ക് 1:30-ന് സുൽത്താൻപൂർ ജില്ലയിലെ കർവാൾ ഖേരിയിൽ പൂർവാഞ്ചൽ എക്സ്പ്രസ് വേയുടെ ഉദ്ഘാടനം നിർവ്വഹിക്കുകയും ചെയ്യും.
അടിയന്തര സാഹചര്യങ്ങളിൽ ഇന്ത്യൻ വ്യോമസേനയുടെ യുദ്ധവിമാനങ്ങൾ ലാൻഡിംഗ്/ടേക്ക് ഓഫ് ചെയ്യുന്നതിനായി സുൽത്താൻപൂർ ജില്ലയിലെ എക്സ്പ്രസ് വേയിൽ നിർമ്മിച്ച 3.2 കിലോമീറ്റർ നീളമുള്ള എയർസ്ട്രിപ്പിൽ ഇന്ത്യൻ വ്യോമസേനയുടെ വ്യോമാഭ്യാസത്തിനും പ്രധാനമന്ത്രി സാക്ഷ്യം വഹിക്കും.
പൂർവാഞ്ചൽ എക്സ്പ്രസ് വേയുടെ നീളം 341 കിലോമീറ്ററാണ്. ഇത് ലഖ്നൗ-സുൽത്താൻപൂർ റോഡിൽ  സ്ഥിതി ചെയ്യുന്ന ചൗദ്സാരായി ഗ്രാമത്തിൽ നിന്ന് ആരംഭിച്ച് യുപി-ബിഹാർ അതിർത്തിയിൽ നിന്ന് 18 കിലോമീറ്റർ കിഴക്കായി ദേശീയ പാത നമ്പർ 31-ൽ സ്ഥിതി ചെയ്യുന്ന ഹൈദരിയ ഗ്രാമത്തിൽ അവസാനിക്കുന്നു. എക്സ്പ്രസ് വേ 6-വരി വീതിയുള്ളതാണ്, അത് ഭാവിയിൽ 8-വരിയായി വികസിപ്പിക്കാം. ഏകദേശം 22500 കോടി രൂപ ചെലവിൽ നിർമ്മിക്കപ്പെട്ട പുർവാഞ്ചൽ എക്സ്പ്രസ്വേ ഉത്തർപ്രദേശിന്റെ കിഴക്കൻ ഭാഗത്തിന്റെ പ്രത്യേകിച്ച് ലഖ്നൗ, ബരാബങ്കി, അമേഠി, അയോധ്യ, സുൽത്താൻപൂർ, അംബേദ്കർ നഗർ, അസംഗഡ്, മൗ ,ഗാസിപൂർ എന്നീ ജില്ലകളുടെ സാമ്പത്തിക വികസനത്തിന് ഉത്തേജനം നൽകും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 163.58കോടി കവിഞ്ഞു
കഴിഞ്ഞ 24 മണിക്കൂറിനിടെ 59 ലക്ഷത്തിലധികം വാക്സിൻ ഡോസുകൾ നൽകി
രോഗമുക്തി നിരക്ക് നിലവില് 93.23%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,85,914 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 22,23,018
പ്രതിവാര രോഗസ്ഥിരീകരണ നിരക്ക് 17.33%
കഴിഞ്ഞ 24 മണിക്കൂറിനിടെ നൽകിയ 59ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 163.58കോടി  പിന്നിട്ടു. 1,78,01,420 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,93,701
രണ്ടാം ഡോസ് 98,33,992
കരുതൽ ഡോസ് 29,47,370
മുന്നണിപ്പോരാളികള്
ഒന്നാം ഡോസ് 1,83,92,355
രണ്ടാം ഡോസ് 1,71,66,809
കരുതൽ ഡോസ് 30,29,190
15-18പ്രായപരിധിയിലുള്ളവര്
ഒന്നാം ഡോസ് 4,35,09,633
18-44 പ്രായപരിധിയിലുള്ളവര്
ഒന്നാം ഡോസ് 53,66,36,102
രണ്ടാം ഡോസ് 39,37,50,214
45-59 പ്രായപരിധിയിലുള്ളവര്
ഒന്നാം ഡോസ് 19,95,01,746
രണ്ടാം ഡോസ് 16,80,61,976
60നുമേല് പ്രായമുള്ളവര്
ഒന്നാം ഡോസ് 12,43,40,238
രണ്ടാം ഡോസ് 10,48,29,504
കരുതൽ ഡോസ് 94,28,266
ആകെ 1,63,58,44,536
കഴിഞ്ഞ 24 മണിക്കൂറിനുള്ളില് 2,99,073 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,73,70,971 ആയി.
ദേശീയ രോഗമുക്തി നിരക്ക് 93.23 % ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,85,914പേര്ക്കാണ്.
നിലവില് 22,23,018 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 5.55% ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 17,69,745 പരിശോധനകള് നടത്തി. ആകെ 72.05 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചു.പ്രതിവാര രോഗസ്ഥിരീകരണ നിരക്ക് 17.33 ശതമാനമാണ്. പ്രതിദിന രോഗസ്ഥിരീകരണ നിരക്ക് 16.16 ശതമാനമാണ്.
(Visitor Counter : 128
സൂക്ഷ്മ, ചെറുകിട, ഇടത്തരം മന്ത്രാലയം
പി.എം വിശ്വകര്മ്മ കൗശല് സമ്മാന് ' എന്ന വിഷയത്തിലെ ബജറ്റ് വെബിനാറിനെ 2023 മാര്ച്ച് 11-ന് പ്രധാനമന്ത്രി അഭിസംബോധന ചെയ്യും
ബജറ്റ് പ്രഖ്യാപനങ്ങള് നടപ്പിലാക്കുന്നതിന് വേണ്ട ആശയങ്ങള് ആരായുന്നതിനായി ഗവണ്മെന്റ് സംഘടിപ്പിക്കുന്ന 12 ബജറ്റ് വെബിനാറുകളുടെ ഭാഗമാണിത്
എം.എസ്.എം.ഇ മേഖല, പിഎം വിശ്വകര്മ്മ കൗശല് സമ്മാന്  എന്നിവയ്ക്കുള്ള ബജറ്റ് പ്രഖ്യാപനം ഉള്ക്കൊള്ളുന്ന 4 ബ്രേക്കൗട്ട് സെഷനുകള് വെബിനാറില് ഉണ്ടായിരിക്കും, പുതിയ പദ്ധതിയുടെ രൂപരേഖ, ഘടന, നടപ്പാക്കല് എന്നിവയുമായി ബന്ധപ്പെട്ട ചര്ച്ചകളും പര്യാലോചനകളും ഇതില് ഉള്പ്പെടും
പി.എം വിശ്വകര്മ്മ കൗശല് സമ്മാനി  നെ സംബന്ധിച്ച ബജറ്റ് വെബിനാറിനെ 2023 മാര്ച്ച് 11 ന് രാവിലെ ഏകദേശം 10 മണിക്ക് പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും. കേന്ദ്ര ബജറ്റില് പ്രഖ്യാപിച്ച മുന്കൈകള് ഫലപ്രദമായി നടപ്പിലാക്കുന്നതിനുള്ള ആശയങ്ങളും നിര്ദ്ദേശങ്ങളും ആരായുന്നതിനായി കേന്ദ്ര ഗവണ്മെന്റ് സംഘടിപ്പിക്കുന്ന 12 ബജറ്റ് വെബിനാര് പരമ്പരയുടെ ഭാഗമാണിതും. കരകൗശല വിദഗ്ധര്/കൈതൊഴിലാളികള് എന്നിവരുടെ ഉല്പ്പന്നങ്ങള്/സേവനങ്ങള് എന്നിവ ആഭ്യന്തരവും ആഗോളവുമായ മൂല്യ ശൃംഖലകളുമായി സംയോജിപ്പിച്ച് അവയുടെ ഗുണനിലവാരം, തോത്, എത്തിച്ചേരല് എന്നിവ മെച്ചപ്പെടുത്താന് ലക്ഷ്യമിടുന്നതാണ് 'പി.എം വിശ്വകര്മ്മ കൗശല് സമ്മാന് '.
താഴെപ്പറയുന്ന ആശയങ്ങള് ഉള്ക്കൊള്ളുന്ന നാലു ബ്രേക്ക്ഔട്ട് സെഷനുകള് വെബിനാറില് ഉണ്ടായിരിക്കും:
1. ഡിജിറ്റല് ഇടപാടുകള്ക്കും സാമൂഹിക സുരക്ഷയ്ക്കും ഉള്ള ആനുകൂല്യപ്രോത്സാഹനങ്ങള് ഉള്പ്പെടെ, താങ്ങാനാവുന്ന ധനപ്രാപ്തി
2. നൂതന നൈപുണ്യ പരിശീലനവും ആധുനിക ഉപകരണങ്ങളുടെയുംസാങ്കേതികവിദ്യയുടേയും പ്രാപ്തി.
3. ആഭ്യന്തര, ആഗോള വിപണികളുമായി ബന്ധത്തോടെയുള്ള മാര്ക്കറ്റിംഗ് പിന്തുണ
4. പദ്ധതിയുടെ ഘടന, ഗുണഭോക്താക്കളെ തിരിച്ചറിയല്, നടപ്പാക്കല് ചട്ടക്കൂട്
ബന്ധപ്പെട്ട കേന്ദ്ര ഗവണ്മെന്റ് മന്ത്രാലയങ്ങളിലെ മന്ത്രിമാര്ക്കും സെക്രട്ടറിമാര്ക്കും പുറമെ, വ്യവസായം, കരകൗശല വിദഗ്ധര്, ധനകാര്യ സ്ഥാപനങ്ങള്, വിദഗ്ധര്, സംരംഭകര്, അസോസിയേഷനുകള് എന്നിവരോടൊപ്പം സംസ്ഥാന ഗവണ്മെന്റുകളുടെയും സൂക്ഷ്മ ചെറുകിട ഇടത്തരം സംരംഭക, ടെക്സ്റ്റൈല്സ് മന്ത്രാലയങ്ങളുമായി ബന്ധപ്പെട്ട ഓഫീസുകളിലെ ഉദ്യോഗസ്ഥര് എന്നിവയില് നിന്നുള്ള ഒരു കൂട്ടം ഓഹരിപങ്കാളികളും ഈ വെബിനാറുകളില് പങ്കെടുക്കുകയും ബജറ്റ് പ്രഖ്യാപനം മികച്ച രീതിയില് നടപ്പിലാക്കുന്നതിനുള്ള നിര്ദ്ദേശങ്ങള്ക്ക് സംഭാവന നല്കുകയും ചെയ്യും.
ND
(Visitor Counter : 52
പ്രധാനമന്ത്രിയുടെ ഓഫീസ്
ഇന്ത്യൻ സർവ്വകലാശാലകളുടെ 95-ാമത് വാർഷിക യോഗത്തെയും, വൈസ് ചാൻസലർമാരുടെ ദേശീയ സെമിനാറിനേയും പ്രധാനമന്ത്രി അഭിസംബോധന ചെയ്യും
കിഷോർ മക്വാന രചിച്ച ഡോ. ബി ആർ അംബേദ്കറിനെക്കുറിച്ചുള്ള പുസ്തകങ്ങളും പ്രധാനമന്ത്രി പുറത്തിറക്കും
പ്രധാനമന്ത്രി ശ്രീ നരേന്ദ്ര മോദി നാളെ ഇന്ത്യൻ സർവ്വകലാശാലകളുടെ 95-ാമത് വാർഷിക യോഗത്തെയും,സർവ്വകലാശാല വൈസ് ചാൻസലർമാരുടെ ദേശീയ സെമിനാറിനെയും നാളെ  രാവിലെ 11 മണിക്ക് വീഡിയോ കോൺഫറൻസിംഗിലൂടെ അഭിസംബോധന ചെയ്യും. ശ്രീ കിഷോർ മക്വാന രചിച്ച ഡോ. ബി ആർ അംബേദ്കറുമായി ബന്ധപ്പെട്ട നാല് പുസ്തകങ്ങളും അദ്ദേഹം പുറത്തിറക്കും. ഗുജറാത്ത് ഗവർണറും, മുഖ്യമന്ത്രിയും കേന്ദ്ര വിദ്യാഭ്യാസ മന്ത്രിയും ചടങ്ങിൽ പങ്കെടുക്കും. അഹമ്മദാബാദിലെ ഡോ. ബാബാസാഹേബ് അംബേദ്കർ ഓപ്പൺ സർവ്വകലാശാലയാണ് പരിപാടി സംഘടിപ്പിക്കുന്നത്.
എ.ഐ.യു സമ്മേളനത്തെക്കുറിച്ചും വൈസ് ചാൻസലർമാരുടെ ദേശീയ സെമിനാറിനെക്കുറിച്ചും :
രാജ്യത്തെ ഉന്നതവിദ്യാഭ്യാസ രംഗത്തെ പ്രധാനപ്പെട്ടതും, പരമോന്നതവുമായ സംഘടനയായ അസോസിയേഷൻ ഓഫ് ഇന്ത്യൻ യൂണിവേഴ്സിറ്റീസിന്റെ  ഈ വർഷം 95-ാമത് വാർഷിക യോഗം 2021 ഏപ്രിൽ 14 മുതൽ 15 വരെ നടക്കുകയാണ്. സംഘടനയുടെ കഴിഞ്ഞ വർഷത്തെ നേട്ടങ്ങൾ പ്രദർശിപ്പിക്കുന്നതിനും, സാമ്പത്തിക സ്ഥിതി അവതരിപ്പിക്കുന്നതിനും വരും വർഷത്തേക്കുള്ള പ്രവർത്തന പദ്ധതി നിർവ്വചിക്കുന്നതിനും, വൈസ് ചാൻസലർമാരുടെ മേഖലാ യോഗങ്ങളെക്കുറിച്ചും വർഷം മുഴുവൻ നടത്തിയ മറ്റ് ചർച്ചകളെക്കുറിച്ചും അംഗങ്ങളെ അറിയിക്കാനുള്ള ഒരു വേദി കൂടിയാണിത്.
ഡോ. സർവ്വേപള്ളി രാധാകൃഷ്ണൻ, ഡോ. ശ്യാമ പ്രസാദ് മുഖർജി തുടങ്ങിയവരുടെ രക്ഷാകർതൃത്വത്തിൽ 1925 ൽ സ്ഥാപിതമായ എ.ഐ.യുവിന്റെ 96-ാം സ്ഥാപക ദിനത്തെ യോഗം അനുസ്മരിക്കുകയും ആഘോഷിക്കുകയും ചെയ്യും.
'ഇന്ത്യയിൽ ഉന്നത വിദ്യാഭ്യാസ രംഗത്തെ പരിവർത്തിപ്പിക്കുന്നതിന് ദേശീയ വിദ്യാഭ്യാസ നയം -2020 നടപ്പിലാക്കുക' എന്ന വിഷയത്തിൽ വൈസ് ചാൻസലർമാരുടെ ദേശീയ സെമിനാറും യോഗത്തോടനുബന്ധിച്ച് സംഘടിപ്പിക്കും. പ്രാഥമിക പങ്കാളികളായ വിദ്യാർത്ഥികളുടെ താൽപ്പര്യപ്രകാരം നയം ഫലപ്രദമായി നടപ്പിലാക്കുന്നതിനുള്ള വ്യക്തമായ കർമ്മപദ്ധതി ഉപയോഗിച്ച് അടുത്തിടെ സമാരംഭിച്ച ദേശീയ വിദ്യാഭ്യാസ നയം 2020 നായി നടപ്പാക്കൽ തന്ത്രങ്ങൾ ആവിഷ്കരിക്കുകയാണ് ലക്ഷ്യം.
പുറത്തിറക്കുന്ന പുസ്തകങ്ങളെക്കുറിച്ച് :
ശ്രീ കിഷോർ മക്വാന എഴുതിയ ബാബ സാഹിബ് ഭീംറാവു അംബേദ്കറുടെ ജീവിതത്തെ ആസ്പദമാക്കി താഴെപ്പറയുന്ന നാല് പുസ്തകങ്ങളും പ്രധാനമന്ത്രി പുറത്തിറക്കും:
ഡോ. അംബേദ്കർ ജീവൻ ദർശനം
ഡോ. അംബേദ്കർ വ്യക്തി ദർശനം
ഡോ. അംബേദ്കർ രാഷ്ട്ര ദർശനം
ഡോ. അംബേദ്കർ ലക്ഷ്യ ദർശനം
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 367 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 14,493 പേർ.
സജീവ കേസുകൾ ഇപ്പോൾ 0.03% ആണ്.
രോഗമുക്തി നിരക്ക് ഇപ്പോൾ 98.78% ആണ്.
കഴിഞ്ഞ 24 മണിക്കൂറിനിടെ 1,815 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,35,204 ആയി.
കഴിഞ്ഞ 24 മണിക്കൂറിനുള്ളിൽ 801 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 1.44%
പ്രതിവാര രോഗസ്ഥിരീകരണ നിരക്ക് 1.11%
ഇതുവരെ നടത്തിയ മൊത്തം പരിശോധനകൾ 92.86 കോടി; കഴിഞ്ഞ 24 മണിക്കൂറിനുള്ളിൽ 55,636 പരിശോധനകൾ നടത്തി.
-ND-
ആഭ്യന്തരകാര്യ മന്ത്രാലയം
ആരോഗ്യവിദഗ്ധർക്കും ജീവനക്കാർക്കും മുന്നിര പ്രവര്ത്തകര്ക്കും സുരക്ഷ ഉറപ്പാക്കുക: കേന്ദ്ര ആഭ്യന്തരമന്ത്രി
ആരോഗ്യ വിദഗ്ധർക്കും ജീവനക്കാർക്കും മുന്നിര പ്രവർത്തകർക്കും എതിരായ അതിക്രമം തടയുന്നതിന് മതിയായ സുരക്ഷ ഉറപ്പാക്കാൻ കേന്ദ്രആഭ്യന്തര മന്ത്രി ശ്രീ അമിത് ഷായുടെ നിർദേശപ്രകാരം കേന്ദ്ര ആഭ്യന്തര മന്ത്രാലയം എല്ലാ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും നിർദ്ദേശം നൽകി. കോവിഡ് മൂലം മരണം സംഭവിച്ച ആരോഗ്യവിദഗ്ധരുടെയും ആരോഗ്യ പ്രവർത്തകരുടെ അന്ത്യകർമ്മങ്ങൾ പോലും തടസ്സപ്പെടുത്തുന്നവർക്കെതിരെ കർശന നടപടിയെടുക്കണമെന്ന് ആഭ്യന്തര മന്ത്രാലയം ആവശ്യപ്പെട്ടു.
എല്ലാ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും 24.03.2020, 04.04.2020, 11.04.2020 എന്നീ തീയതികളിൽ കേന്ദ്ര ആഭ്യന്തര മന്ത്രാലയം മാർഗനിർദേശം നൽകിയിരുന്നു. ആരോഗ്യ മേഖലയിലെ വിദഗ്ധർക്കും ജീവനക്കാർക്കും മുൻനിര പ്രവർത്തകർക്കും മതിയായ സുരക്ഷ ഉറപ്പാക്കണമെന്നും അഭ്യർത്ഥിച്ചു. ഈ നിർദേശങ്ങൾക്കിടയിലും ആരോഗ്യ മേഖലയിലെ വിദഗ്ധർക്കും ജീവനക്കാർക്കും പ്രവർത്തകർക്കും രാജ്യത്തിന്റെ വിവിധ ഭാഗങ്ങളിൽ നിന്ന് അക്രമം നേരിടേണ്ടിവന്ന സംഭവങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
കോവിഡ് 19 രോഗം നിർണയിച്ചവരെയും അല്ലെങ്കിൽ രോഗം സംശയിക്കപ്പെടുന്നവരെയും ക്വാറന്റീനിലുള്ളവരെയും
പാർപ്പിച്ചിരിക്കുന്നിടത്തും ആശുപത്രികളിൽ പ്രവർത്തിക്കുന്ന ഡോക്ടർമാർക്കും ആരോഗ്യജീവനക്കാർക്കും കേന്ദ്രസർക്കാരും സംസ്ഥാനങ്ങളും കേന്ദ്രഭരണ പ്രദേശങ്ങളും ആവശ്യമായ പോലീസ് സുരക്ഷ നൽകണമെന്ന് 08.04.2020 ന് സുപ്രീം കോടതി ഉത്തരവിട്ടു. കൂടാതെ ആളുകളെ പരിശോധിക്കുന്നതിനായി സ്ഥലങ്ങൾ സന്ദർശിക്കുന്ന ഡോക്ടർമാർക്കും മറ്റ് ജീവനക്കാർക്കും ആവശ്യമായ പോലീസ് സുരക്ഷ നൽകാനും കോടതി നിർദ്ദേശിച്ചു.
സുപ്രീം കോടതി നിർദേശങ്ങൾക്കും 2005 ലെ ദുരന്തനിവാരണ നിയമത്തിലെ വ്യവസ്ഥകൾക്കും അനുസൃതമായി നിയമത്തിലെ വ്യവസ്ഥകളോ അല്ലെങ്കില് പ്രാബല്യത്തിലുള്ള മറ്റേതെങ്കിലും നിയമമോ ഉപയോഗിച്ച്, കുറ്റക്കാര്ക്കെതിരെ കര്ശന നടപടി എടുക്കണമെന്ന് കേന്ദ്ര ആഭ്യന്തര മന്ത്രാലയം എല്ലാ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും നിർദ്ദേശം നൽകി. ദുരന്ത നിവാരണ നിയമത്തിന്റെ 2005ലെ വ്യവസ്ഥ പ്രകാരം അധികാരപ്പെടുത്തിയിട്ടുള്ള സർക്കാർ ആരോഗ്യ ഉദ്യോഗസ്ഥരെയും മറ്റ് ആരോഗ്യ ജീവനക്കാരെയും അവരുടെ സേവനങ്ങൾ നിർവഹിക്കുന്നതിൽ തടസപ്പെടുത്തുന്നവർക്കെതിരെ കർശന നിയമനടപടി സ്വീകരിക്കണം.
ആരോഗ്യ വിദഗ്ധരുടെ സുരക്ഷാ പ്രശ്നങ്ങൾ പരിഹരിക്കുന്നതിന് 24 മണിക്കൂറും പ്രവർത്തിക്കുന്ന നോഡൽ ഓഫീസർമാരെ സംസ്ഥാന/കേന്ദ്രഭരണ, ജില്ലാതലങ്ങളില് നിയമിക്കണമെന്ന് കേന്ദ്ര ആഭ്യന്തര മന്ത്രാലയം എല്ലാ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും നിർദ്ദേശം നൽകി. എന്തെങ്കിലും അക്രമ സംഭവമുണ്ടായാൽ നോഡൽ ഓഫീസർമാർ അടിയന്തര കർശന നടപടി സ്വീകരിക്കണം.
ഇതിനുപുറമെ, പ്രതിരോധ നടപടികളുടെയും നോഡൽ ഓഫീസർമാരുടെ നിയമനത്തിന്റെയും വിശദാംശങ്ങൾ, ഐഎംഎയുടെ പ്രാദേശിക ഘടകങ്ങളേയും പൊതുജനങ്ങളേയും അറിയിക്കണമെന്നും കേന്ദ്ര ആഭ്യന്തര മന്ത്രാലയം എല്ലാ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും നിർദേശം നൽകി.
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും അയച്ച ഔദ്യോഗിക കത്ത് കാണാന് ക്ലിക്ക് ചെയ്യുക:
https://pibcms.nic.in/WriteReadData/ebooklat/HS%20letter%20to%20Chief%20Secretaries%20reg.%20security%20to%20healthcare%20professionals%2022.04.2020.PDF
(
പ്രധാനമന്ത്രിയുടെ ഓഫീസ്
സെക്കന്തരാബാദിനും തിരുപ്പതിക്കും ഇടയിലുള്ള വന്ദേ ഭാരത് എക്സ്പ്രസ് ആത്മീയ വിനോദസഞ്ചാരത്തിനും സാമ്പത്തിക വളർച്ചയ്ക്കും ഗുണം ചെയ്യും: പ്രധാനമന്ത്രി
വന്ദേ ഭാരത് എക്സ്പ്രസ് അഭിമാനത്തിന്റെയും ആശ്വാസത്തിന്റെയും കണക്റ്റിവിറ്റിയുടെയും പര്യായമാണെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
സെക്കന്തരാബാദിനും തിരുപ്പതിക്കുമിടയിൽ വന്ദേ ഭാരത് എക്സ്പ്രസ് ഫ്ലാഗ് ഓഫ് ചെയ്തതിനെ കുറിച്ച് കേന്ദ്ര സാംസ്കാരിക ടൂറിസം മന്ത്രി ശ്രീ ജി കിഷൻ റെഡ്ഡിയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
“വന്ദേ ഭാരത് എക്സ്പ്രസ് അഭിമാനത്തിന്റെയും സൗകര്യത്തിന്റെയും കണക്റ്റിവിറ്റിയുടെയും പര്യായമാണ്. സെക്കന്തരാബാദിനും തിരുപ്പതിക്കും ഇടയിലുള്ള ട്രെയിൻ വിനോദസഞ്ചാരത്തിന്, പ്രത്യേകിച്ച് ആത്മീയ വിനോദസഞ്ചാരത്തിന് ഗുണം ചെയ്യും. അത് സാമ്പത്തിക വളർച്ചയെ ഉത്തേജിപ്പിക്കുകയും ചെയ്യും."
-ND-
(
പ്രധാനമന്ത്രിയുടെ ഓഫീസ്
ലോക അത്ലറ്റിക് ചാമ്പ്യൻഷിപ്പിൽ സ്വർണം നേടിയ നീരജ് ചോപ്രയ്ക്ക് പ്രധാനമന്ത്രിയുടെ അഭിനന്ദനം
ലോക അത്ലറ്റിക് ചാമ്പ്യൻഷിപ്പിൽ സ്വർണം നേടിയ നീരജ് ചോപ്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സ് പോസ്റ്റിൽ പ്രധാനമന്ത്രി പറഞ്ഞു :
“പ്രഗത്ഭനായ നീരജ് ചോപ്ര മികവിന്റെ ഉദാഹരണമാണ്. അദ്ദേഹത്തിന്റെ സമർപ്പണവും കൃത്യതയും അഭിനിവേശവും അദ്ദേഹത്തെ അത്ലറ്റിക്സിലെ ഒരു ചാമ്പ്യൻ മാത്രമല്ല, മുഴുവൻ കായിക ലോകത്തെയും സമാനതകളില്ലാത്ത മികവിന്റെ പ്രതീകമാക്കി മാറ്റുന്നു. ലോക അത്ലറ്റിക് ചാമ്പ്യൻഷിപ്പിൽ സ്വർണം നേടിയതിന് അദ്ദേഹത്തിന് അഭിനന്ദനങ്ങൾ.
ND
(
ശാസ്ത്ര സാങ്കേതിക മന്ത്രാലയം
കോവിഡ് രണ്ടാം തരംഗം നേരിടാൻ ആവശ്യമായ നൂതന സാങ്കേതികവിദ്യകളും നൂതന ഉത്പന്നങ്ങളും വികസിപ്പിക്കുന്നതിന് പുതു സംരംഭകരിൽ നിന്നും  കമ്പനികളിൽ നിന്നും ശാസ്ത്ര സാങ്കേതിക വകുപ്പ്  അപേക്ഷ ക്ഷണിക്കുന്നു
ന്യൂഡൽഹി , മെയ് 21, 2021
നിലവിൽ രാജ്യം കടന്നു പോകുന്ന വെല്ലുവിളികൾ നിറഞ്ഞ, കോവിഡ് രണ്ടാം തരംഗത്തെ  നേരിടാൻ ആവശ്യമായ നൂതന സാങ്കേതികവിദ്യകളും നൂതന ഉത്പന്നങ്ങളും വികസിപ്പിക്കുന്നതിന് പുതു സംരംഭകരിൽ നിന്നും  കമ്പനികളിൽ നിന്നും ശാസ്ത്ര സാങ്കേതിക വകുപ്പ്  അപേക്ഷ ക്ഷണിച്ചു.
ഇന്ത്യയിൽ രജിസ്റ്റർ ചെയ്തിട്ടുള്ള അർഹരായ സംരംഭകർക്കും  കമ്പനികൾക്കും ഇതിനായി തയ്യാറാക്കിയിരിക്കുന്ന NIDHI4COVID2.0 എന്ന ഈ പുതിയ സംരംഭത്തിലൂടെ അപേക്ഷിക്കാൻ കഴിയും. കോവിഡ് രണ്ടാം തരംഗം സൃഷ്ടിച്ച ഗുരുതരമായ ആഘാതം മൂലം രാജ്യവും സമൂഹവും നേരിടുന്ന നാനാവിധ വെല്ലുവിളികളെ അഭിസംബോധന ചെയ്യാനും ലഘൂകരിക്കാനും ഉതകുന്ന തരത്തിലുള്ള, ഓക്സിജൻ രംഗത്തെ നവീന ആശയങ്ങൾ, പോർട്ടബിൾ സാങ്കേതിക വിദ്യകൾ, പ്രസക്തമായ മെഡിക്കൽ ഉപകരണങ്ങൾ, ഡയഗ്നോസ്റ്റിക്, ഇൻഫോർമാറ്റിക്സ്, മറ്റേതെങ്കിലും സാങ്കേതിക പരിഹാരം എന്നിവയ്ക്ക് ധനസഹായം ലഭിക്കും.
ഇന്ത്യാ ഗവൺമെന്റിന്റെ ദേശീയ ശാസ്ത്ര സാങ്കേതിക എന്റർപ്രണർഷിപ്പ് ഡവലപ്മെന്റ് ബോർഡും , ശാസ്ത്ര സാങ്കേതിക വകുപ്പും  ഒരുമിക്കുന്ന പ്രത്യേക സംരംഭമാണിത്.
നിലവിൽ ഇറക്കുമതി ചെയ്യുന്ന ഉൽപന്നങ്ങളായ ഓക്സിജൻ കോൺസെൻട്രേറ്ററുകൾ പോലുള്ള ഉപകരണങ്ങളുടെ ഇറക്കുമതിക്ക് പകരമുള്ള വികസന നിർമ്മാണ പ്രവർത്തനങ്ങൾക്ക് DST വഴിയും TBI ശൃംഖല വഴിയും ആവശ്യമായ പിന്തുണ നൽകും.മികവ് പ്രദർശിപ്പിക്കുന്ന പുതു സംരംഭകർക്ക്  അവരുടെ ഉത്പന്നങ്ങൾ / സാങ്കേതികവിദ്യകൾ തുടങ്ങിയവ അടുത്ത ഘട്ടത്തിലേക്ക് ഉയർത്തുന്നതിനും, പ്രക്രിയകൾ വേഗത്തിലാക്കുന്നതിനും ആവശ്യമായ സാമ്പത്തികസഹായവും മാർഗനിർദ്ദേശങ്ങളും നൽകും.
താത്പര്യമുള്ള അപേക്ഷകർ കേന്ദ്രീകൃത പോർട്ടൽ ആയ https://dstnidhi4covid.in വഴി 31.05.2021 23.59 ന് മുമ്പ് അപേക്ഷ സമർപ്പിക്കണം.
കൂടുതൽ വിവരങ്ങൾക്കും യോഗ്യതാ വ്യവസ്ഥകൾക്കും https://dstnidhi4covid.in/ എന്ന വെബ്സൈറ്റ് അപേക്ഷകർക്ക് സന്ദർശിക്കാവുന്നതാണ്.
IE/SKY
പ്രധാനമന്ത്രിയുടെ ഓഫീസ്
സംസ്ഥാന രൂപീകരണദിനത്തില് ഗോവയിലെ ജനങ്ങള്ക്ക് പ്രധാനമന്ത്രി ആശംസകള് നേര്ന്നു
സംസ്ഥാന രൂപീകരണ ദിനത്തില് ഗോവയിലെ ജനങ്ങള്ക്ക് പ്രധാനമന്ത്രി ശ്രീ നരേന്ദ്ര മോദി ആശംസകള് നേര്ന്നു.
'' ഗോവ സംസ്ഥാന രൂപീകരണ ദിനത്തില്, ഗോവയിലെ ജനങ്ങള്ക്ക് എന്റെ ആശംസകള്. പ്രകൃതിരമണീയമായ പ്രകൃതിസൗന്ദര്യവും അദ്ധ്വാനശീലരായ ജനങ്ങളേയും കൊണ്ട് അനുഗ്രഹീതമായ ഒരു സംസ്ഥാനമാണിത്. ലോകത്തിന്റെ എല്ലാ ഭാഗങ്ങളില് നിന്നുമുള്ള ആളുകളെ ഇത് ആകര്ഷിക്കുന്നു. വരും വര്ഷങ്ങളിലും ഗോവ പുരോഗതിയുടെ പുതിയ ഉയരങ്ങള് താണ്ടട്ടെയെന്ന് ഞാന് പ്രാര്ത്ഥിക്കുന്നു'' ഒരു ട്വീറ്റില് പ്രധാനമന്ത്രി പറഞ്ഞു;
-ND-
(
പ്രത്യേക സേവനങ്ങളും ഫീച്ചറുകളും
നബാർഡ് സ്റ്റേറ്റ് ഫോക്കസ് പേപ്പർ പുറത്തിറക്കി: സംസ്ഥാനത്ത് 1,99, 089 കോടി രൂപയുടെ വായ്പാസാധ്യത
സംസ്ഥാന വായ്പാ രൂപരേഖ സംബന്ധിച്ച് നബാർഡ് തയ്യാറാക്കിയ 2023-24 വർഷത്തെ സ്റ്റേറ്റ് ഫോക്കസ് പേപ്പറിന്റെ പ്രകാശനം തിരുവനന്തപുരത്ത് ധനമന്ത്രി ശ്രീ കെ എൻ ബാലഗോപാൽ തിരുവനന്തപുരത്ത് നിർവഹിച്ചു. മുൻവർഷത്തെക്കാൾ ആകെ 13% വർധനയോടെ 1,99,089 കോടി രൂപ വിലമതിക്കുന്ന വായ്പാ അടങ്കലാണ് സംസ്ഥാന വായ്പാ രൂപരേഖയിലുള്ളത്. മൊത്തം വായ്പാ അടങ്കലിലായ 1,99,089 കോടി രൂപയിൽ, കൃഷി അനുബന്ധ മേഖലകൾ 96,118 കോടി രൂപ, എംഎസ്എംഇ മേഖല 59,646 കോടി രൂപ, മറ്റ് മുൻഗണനാ മേഖലകൾ 43,325 കോടി രൂപ എന്നിങ്ങനെയാണ് വിഹിതം. മുൻഗണനാ മേഖലകൾക്കുള്ള വായ്പാ വിഹിതത്തിന് പുറമെ, വികസനത്തിനുള്ള ഘടനാപരമായ പ്രശ്നങ്ങൾ, ആവർത്തന രീതികൾ, അടിസ്ഥാന സൗകര്യങ്ങളുടെ വിടവ്, വിജയഗാഥകൾ, ബാങ്കുകൾക്കും ഗവൺമെന്റ് വകുപ്പുകൾക്കുമുള്ള പ്രവർത്തന രൂപരേഖ എന്നിവയും സ്റ്റേറ്റ് ഫോക്കസ് പേപ്പറിൽ പ്രതിപാദിക്കുന്നു. ലഭ്യമായ അടിസ്ഥാന സൗകര്യങ്ങൾ വിലയിരുത്തിയ ശേഷം സംസ്ഥാനത്ത് നികത്തേണ്ട അടിസ്ഥാന സൗകര്യവികസന വിടവ് സംബന്ധിച്ച വിശദമായ വിശകലനവും ഇതിലുണ്ട്.
സെമിനാറിൽ കൃഷിമന്ത്രി ശ്രീ പി പ്രസാദ് മുഖ്യപ്രഭാഷണം നടത്തി. നബാർഡ് സിജിഎം ഡോ.ഗോപകുമാരൻ നായർ അധ്യക്ഷത വഹിച്ച യോഗത്തിൽ ആർ.ബി.ഐ റീജണൽ ഡയറക്ടർ ശ്രീ.തോമസ് മാത്യു, എസ്.എൽ.ബി.സി ജനറൽ മാനേജർ ശ്രീ എസ്.പ്രേംകുമാർ, ആർ.സി.എസ് ശ്രീ.അലക്സ് വർഗീസ് പങ്കെടുത്തു.
--NS--
(Visitor Counter : 62
പ്രധാനമന്ത്രിയുടെ ഓഫീസ്
രാജ്യത്തുടനീളം 100 സ്ഥലങ്ങളില് കിസാന് ഡ്രോണുകള് പ്രവര്ത്തിക്കുന്നത് സാക്ഷ്യം വഹിച്ചതില് സന്തോഷമുണ്ടെന്ന് പ്രധാനമന്ത്രി പറഞ്ഞു
രാജ്യത്തുടനീളമുള്ള 100 സ്ഥലങ്ങളില് കിസാന് ഡ്രോണുകള് പ്രവര്ത്തനക്ഷമമാക്കുന്നതിന് സാക്ഷ്യം വഹിച്ചതില് സന്തോഷമുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഒരു ട്വീറ്റില് പ്രധാനമന്ത്രി പറഞ്ഞു;
'രാജ്യത്തുടനീളമുള്ള 100 സ്ഥലങ്ങളില് കിസാന് ഡ്രോണുകള് പ്രവര്ത്തനക്ഷമമാക്കുന്നതിന് സാക്ഷ്യം വഹിച്ചതില് സന്തോഷമുണ്ട്. ഗരുഡ ഇന്ത്യ
എന്ന ഊര്ജ്ജസ്വലമായ സ്റ്റാര്ട്ടപ്പിന്റെ അഭിനന്ദനാര്ഹമായ സംരംഭമാണിത്.
നൂതന സാങ്കേതികവിദ്യ നമ്മുടെ കര്ഷകരെ ശാക്തീകരിക്കുകയും കൃഷി കൂടുതല് ലാഭകരമാക്കുകയും ചെയ്യും.
ND MRD
ഭൗമശാസ്ത്ര മന്ത്രാലയം
ഏഷ്യൻ, രാജ്യങ്ങളിൽ കാലാവസ്ഥാ സേവനങ്ങൾ നൽകുന്നതിന് ഇന്ത്യ മുൻനിരയിൽ : ഡോ . ജിതേന്ദ്ര സിംഗ്
ന്യൂ ഡൽഹി, ജനുവരി 14, 2022
ദക്ഷിണേഷ്യൻ, തെക്കുകിഴക്കൻ ഏഷ്യൻ, മിഡിൽ ഈസ്റ്റ് രാജ്യങ്ങളിൽ കാലാവസ്ഥാ സേവനങ്ങൾ നൽകുന്നതിന് ഏഷ്യൻ ഭൂഖണ്ഡത്തിൽ ഇന്ത്യ മുൻനിരയിൽ ഉള്ളതായി കേന്ദ്ര ഭൗമശാസ്ത്ര സഹമന്ത്രി ഡോ.ജിതേന്ദ്ര സിംഗ് പറഞ്ഞു.
ഇന്ത്യൻ കാലാവസ്ഥാ വകുപ്പിന്റെ 147-ാമത് സ്ഥാപക ദിനത്തിൽ നേതാക്കൾ, ഉദ്യോഗസ്ഥർ ശാസ്ത്രജ്ഞർ, പണ്ഡിതർ എന്നിവരുടെ സമൂഹത്തെ ഡോ ജിതേന്ദ്ര സിംഗ് അഭിസംബോധന ചെയ്തു.2016 മുതൽ പല രാജ്യങ്ങൾക്കും പ്രതികൂല കാലാവസ്ഥ സംബന്ധിച്ച് മുന്നറിയിപ്പ് നൽകിയിട്ടുള്ളതായും നേപ്പാൾ, ബംഗ്ലാദേശ് തുടങ്ങിയ രാജ്യങ്ങൾക്ക് ഇത് ഉപയോഗപ്രദമാണെന്ന് തെളിഞ്ഞതായും അദ്ദേഹം പറഞ്ഞു. ആഗോള ആവശ്യങ്ങൾ നിറവേറ്റുന്നതിനായി വരും ദിവസങ്ങളിൽ ഐഎംഡി അതിന്റെ കാലാവസ്ഥാ പ്രവചന സേവനങ്ങൾ ഏറ്റവും ആധുനികമായ രീതിയിൽ പുനഃക്രമീകരിക്കുമെന്ന് ഐഎസ്ആർഒയുടെ സാർക്ക് ഉപഗ്രഹത്തെ പരാമർശിച്ച് കൊണ്ട് മന്ത്രി പറഞ്ഞു.
ഭൗമശാസ്ത്ര മന്ത്രാലയം, പ്രാദേശിക കാലാവസ്ഥ പ്രവചനം ശക്തിപ്പെടുത്തുന്നതിന് ഉയർന്ന റെസല്യൂഷൻ ഉള്ള മാതൃകകൾ സ്വീകരിക്കുന്നതിനൊപ്പം ഡ്രോൺ അടിസ്ഥാനമാക്കിയുള്ള നിരീക്ഷണ സാങ്കേതികവിദ്യ ഉപയോഗിക്കുമെന്നും ശ്രീ ജിതേന്ദ്ര സിംഗ് പറഞ്ഞു. കാലാവസ്ഥപ്രവചനത്തിലും വിവരങ്ങളിലും ഉപയോഗിക്കുന്ന ഭാഷ എളുപ്പത്തിൽ മനസ്സിലാക്കാൻ കഴിയുന്നതാകണമെന്ന് അദ്ദേഹം ഊന്നിപ്പറഞ്ഞു.
കാലാവസ്ഥ സംബന്ധിച്ച തീരുമാനങ്ങൾ എടുക്കാൻ സാധാരണക്കാരനെ പ്രാപ്തരാക്കുന്ന സേവനങ്ങൾ നൽകുന്നതിനായി കേന്ദ്ര കാലാവസ്ഥാ വകുപ്പിനെ ലോകോത്തര സ്ഥാപനം ആക്കാൻ ഗവൺമെന്റ് പ്രതിജ്ഞാബദ്ധമാണെന്ന് ഡോ ജിതേന്ദ്ര സിംഗ് പറഞ്ഞു.
ലേ, മുംബൈ, ഡൽഹി, ചെന്നൈ എന്നിവിടങ്ങളിലെ നാല് ഡോപ്ലർ കാലാവസ്ഥ റഡാറുകൾ ഡോ ജിതേന്ദ്ര സിംഗ് രാജ്യത്തിന് സമർപ്പിച്ചു. പ്രതികൂല കാലാവസ്ഥാ മുന്നറിയിപ്പിന്റെ കൃത്യതയിൽ കഴിഞ്ഞ അഞ്ച് വർഷങ്ങളെ അപേക്ഷിച്ച് കാലാവസ്ഥാ വകുപ്പിന് ഏകദേശം 20-40% പുരോഗതി ഉണ്ടായതായി അദ്ദേഹം പറഞ്ഞു. ഉയർന്ന താപനിലയും താപ തരംഗവും മുൻകൂട്ടി പ്രവചിച്ചത് മരണങ്ങളുടെ എണ്ണത്തിൽ ഗണ്യമായ കുറവുണ്ടാക്കിയതായി ഡോ ജിതേന്ദ്ര സിംഗ് പറഞ്ഞു. വരും വർഷത്തിൽ ഉയർന്ന താപനിലയുമായി ആയി ബന്ധപ്പെട്ട മരണങ്ങൾ ഒഴിവാക്കാൻ പ്രയത്നിക്കണമെന്ന് അദ്ദേഹം എല്ലാ ഏജൻസികളോടും ആവശ്യപ്പെട്ടു.
കേന്ദ്ര കാലാവസ്ഥാ വകുപ്പ് നിരവധി സേവനങ്ങളുടെ നവീകരണവും ഡിജിറ്റലൈസേഷനും ഏറ്റെടുത്തിട്ടുണ്ടെന്നും ഇതിന്റെ ഫലങ്ങൾ ഹ്രസ്വ സമയ പരിധിയിലെ കൃത്യമായ പ്രവചനങ്ങൾ, ചുഴലിക്കാറ്റുകളുടെയും അവയുടെ പാതകളുടെയും മുൻകൂർ പ്രവചനം, മേഖലാ-നിർദ്ദിഷ്ട കാലാവസ്ഥാ സേവനങ്ങളുടെ വിപുലീകരണം എന്നിവയിൽ വ്യക്തമാണെന്നും ഡോ ജിതേന്ദ്ര സിംഗ് പറഞ്ഞു.
(Visitor Counter : 96
പ്രധാനമന്ത്രിയുടെ ഓഫീസ്
ഇന്ത്യ - മിഡിൽ ഈസ്റ്റ് -യൂറോപ്പ് സാമ്പത്തിക ഇടനാഴി സഹകരണത്തിന്റെയും നൂതനത്വത്തിന്റെയും പുരോഗതി പങ്കിടലിന്റെയും ദീപസ്തംഭമാകും: പ്രധാനമന്ത്രി
ഇന്ത്യ- മിഡിൽ ഈസ്റ്റ് - യൂറോപ്പ് സാമ്പത്തിക ഇടനാഴിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. അഭിലാഷങ്ങൾ പങ്കിടുന്നതിന്റെയും സ്വപ്നങ്ങളുടെയും യാത്ര അടയാളപ്പെടുത്തിക്കൊണ്ട് സഹകരണത്തിന്റെയും നവീകരണത്തിന്റെയും പുരോഗതി പങ്കിടലിന്റെയും ദീപസ്തംഭമായി ഇത് മാറുമെന്നും അദ്ദേഹം പറഞ്ഞു.
എക്സിൽ പ്രധാനമന്ത്രി പോസ്റ്റ് ചെയ്തതിങ്ങനെ:
“അഭിലാഷങ്ങൾ പങ്കിടുന്നതിന്റെയും സ്വപ്നങ്ങളുടെയും യാത്ര അടയാളപ്പെടുത്തിക്കൊണ്ട് സഹകരണത്തിന്റെയും നവീകരണത്തിന്റെയും പുരോഗതി പങ്കിടലിന്റെയും ദീപസ്തംഭമായി ഇത് മാറും. ചരിത്രം വികസിക്കുമ്പോൾ, ഈ ഇടനാഴി മനുഷ്യ പ്രയത്നത്തിന്റെയും ഭൂഖണ്ഡങ്ങളിലുടനീളമുള്ള ഐക്യത്തിന്റെയും സാക്ഷ്യമായി മാറട്ടെ.”
ND
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 158 കോടിയിലധികം വാക്സിന് ഡോസുകള്
ഉപയോഗിക്കാത്ത 14.13 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,58,01,46,015
ബാക്കിയുള്ളത്
14,13,44,641
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 158 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 14.13 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND MRD
ഭക്ഷ്യസംസ്കരണ വ്യവസായ മന്ത്രാലയം
വർഷാന്ത്യ അവലോകനം 2022 : ഭക്ഷ്യ സംസ്കരണ വ്യവസായ മന്ത്രാലയം
(ഭക്ഷ്യ സംസ്കരണ വ്യവസായ മന്ത്രാലയത്തിന്റെ നേട്ടങ്ങൾ
• 'ആസാദി കാ അമൃത് മഹോത്സവി'നു കീഴിൽ കാർഷിക, കർഷക ക്ഷേമ മന്ത്രാലയത്തിന്റെ 'കിസാൻ ഭാഗിദാരി പ്രാഥമികത ഹമാരി' കാമ്പയിനിന് കീഴിൽ ഭക്ഷ്യ സംസ്കരണ വ്യവസായ മന്ത്രാലയം 'ഭക്ഷ്യ സംസ്കരണ വാരം 2.0' സംഘടിപ്പിച്ചു.
•75 ഭക്ഷ്യ സംസ്കരണ പദ്ധതികളുടെ വെർച്വൽ ഉദ്ഘാടനം കേന്ദ്ര ഭക്ഷ്യ സംസ്കരണ വ്യവസായ മന്ത്രി ശ്രീ പശുപതി കുമാർ പരാസ് നിർവഹിച്ചു .
•മൊത്തം 112 ഭക്ഷ്യ സംസ്കരണ പദ്ധതികൾ പൂർത്തിയാക്കി/പ്രവർത്തനക്ഷമമാക്കി
•മൊത്തം 190 ഭക്ഷ്യ സംസ്കരണ പദ്ധതികൾക്കാണ് അനുമതി ലഭിച്ചത്.
•ഭക്ഷ്യ സംസ്കരണ വ്യവസായങ്ങൾക്കായുള്ള ഉത്പാദന ബന്ധിത പ്രോത്സാഹന പദ്ധതി  പദ്ധതി. 2021-2022 മുതൽ 2026-27 വരെയുള്ള ഏഴ് വർഷത്തേക്ക് 10,900 കോടി രൂപ അടങ്കൽ തുക 2021 മാർച്ച് 31-ന് അംഗീകരിച്ചു. വിവിധ വിഭാഗങ്ങളിലായി ആകെ 182 അപേക്ഷകൾ അംഗീകരിച്ചു.
•· പിഎം ഫോർമലൈസേഷൻ ഓഫ് മൈക്രോ ഫുഡ് പ്രോസസിംഗ് എന്റർപ്രൈസസ്  പദ്ധതി- ഈ മേഖലയിൽ 'വോക്കൽ ഫോർ ലോക്കൽ' പ്രോത്സാഹിപ്പിക്കുക എന്ന ലക്ഷ്യത്തോടെ, 2 ലക്ഷം മൈക്രോ ഫുഡ് പ്രോസസ്സിംഗ് യൂണിറ്റുകളെ 2020-2025 കാലയളവിൽ വായ്പ അധിഷ്ഠിത സബ്സിഡിയോടെ പിന്തുണയ്ക്കുന്നതിനായി 10,000 കോടി അടങ്കൽ തുകയ്ക്ക് 2020 ജൂണിൽ സമാരംഭിച്ചു. 137 തനത് ഉൽപ്പന്നങ്ങളുള്ള 35 സംസ്ഥാനങ്ങളിലെ / കേന്ദ്ര ഭരണ പ്രദേശങ്ങളിലെ 713 ജില്ലകൾക്കായി ഒ ഡി ഒ പി പദ്ധതി അംഗീകരിച്ചു.
വായ്പ അധിഷ്ഠിത സബ്സിഡി: 58,354 വ്യക്തിഗത അപേക്ഷകൾ ലഭിച്ചു, അതിൽ 13,638 വായ്പകൾക്ക് ബാങ്കുകൾ വഴി 1305.74 കോടി രൂപ അനുവദിച്ചു.
സംസ്ഥാനതല നവീകരണ പദ്ധതി : 35 സംസ്ഥാനങ്ങൾ/ കേന്ദ്രഭരണ പ്രദേശങ്ങൾ സംസ്ഥാനതല നവീകരണ പദ്ധതിക്കായി  പഠനം നടത്താൻ ഏജൻസികളെ നിയോഗിച്ചു.
ഓപ്പറേഷൻ ഗ്രീൻസ് സ്കീം- 2018 നവംബർ മുതൽ പ്രധാനമന്ത്രി കിസാൻ സമ്പദ യോജനയ്ക്ക് കീഴിൽ നടപ്പിലാക്കുന്നു. ഈ പദ്ധതിയ്ക്ക് ഹ്രസ്വകാല ഇടപെടലുകളും ദീർഘകാല ഇടപെടലുകളും -അതായത് മൂല്യ ശൃംഖല വികസന പദ്ധതികൾ എന്നിങ്ങനെ രണ്ട് ഘടകങ്ങളുണ്ട്. 2022 കലണ്ടർ വർഷത്തിൽ ഓപ്പറേഷൻ ഗ്രീൻസ് പദ്ധതിക്ക് കീഴിൽ ആകെ 46 പുതിയ പ്രോജക്ടുകൾ അംഗീകരിച്ചു.
ഭക്ഷ്യ സംസ്കരണ മേഖലയുടെ സാമ്പത്തിക നേട്ടം - "മെയ്ക്ക് ഇൻ ഇന്ത്യ" എന്നതിന് കീഴിൽ പ്രധാന മേഖലകളിൽ ഒന്നായി തിരിച്ചറിഞ്ഞു. ജിഡിപി, കയറ്റുമതി, നിക്ഷേപം, തൊഴിൽ എന്നിവയിലെ സംഭാവനയുടെ അടിസ്ഥാനത്തിൽ ഇന്ത്യൻ സമ്പദ്വ്യവസ്ഥയുടെ ഒരു പ്രധാന വിഭാഗമായി അംഗീകരിക്കപ്പെട്ടിരിക്കുന്നു. സംസ്കരിച്ച ഭക്ഷ്യ ഉൽപന്നങ്ങളുടെ കയറ്റുമതി 2020-21ൽ 8.56 ബില്യൺ യുഎസ് ഡോളറിൽ നിന്ന് 2021-22ൽ 10.42 ബില്യൺ ഡോളറായി ഉയർന്നു. മൊത്തം കാർഷിക ഭക്ഷ്യ കയറ്റുമതിയിൽ സംസ്കരിച്ച ഭക്ഷ്യ കയറ്റുമതിയുടെ പങ്ക് 2021-22 ൽ 22.6% ആയി ഉയർന്നു.
നിക്ഷേപ പ്രോത്സാഹനം - കേന്ദ്രഗവൺമെന്റിന്റെ ദേശീയ നിക്ഷേപ പ്രോത്സാഹന നിർവാഹക ഏജൻസി -ഇൻവെസ്റ്റ് ഇന്ത്യയ്ക്കൊപ്പം ഒരു പ്രത്യേക ഇൻവെസ്റ്റ്മെന്റ് ഫെസിലിറ്റേഷൻ സെൽ മന്ത്രാലയം രൂപീകരിച്ചു. 2022-ൽ നിക്ഷേപ പ്രോത്സാഹനത്തിന് കീഴിൽ ഏറ്റെടുത്ത ചില പ്രധാന പ്രവർത്തനങ്ങൾ ഇനിപ്പറയുന്നവയാണ് -
1) സംസ്ഥാന ഗവൺമെന്റുമായും കേന്ദ്രഭരണ പ്രദേശ ഭരണകൂടങ്ങളുമായും കൃത്യമായ ആശയവിനിമയം
2) വിവിധ സംസ്ഥാനങ്ങളിൽ / കേന്ദ്ര ഭരണ പ്രദേശങ്ങളിൽ ഭക്ഷ്യ സംസ്കരണ ഉച്ചകോടികൾ സംഘടിപ്പിച്ചു.
3) ഇന്ത്യൻ ഭക്ഷ്യ സംസ്കരണ മേഖലയിൽ അവസരങ്ങൾ പ്രോത്സാഹിപ്പിക്കുന്നതിനും നിക്ഷേപം ആകർഷിക്കുന്നതിനുമായി ഇന്ത്യൻ, വിദേശ എംബസികളുമായി ആശയവിനിമയം നടത്തി.
4) ആഭ്യന്തര പരിപാടികളിൽ സജീവ പങ്കാളിത്തം.
കൂടുതൽ വിവരങ്ങൾക്ക് ലിങ്ക് സന്ദർശിക്കുക
SKY